gaja haveno = 


AMatilda 


4Kelk- 
linie pri 


La signoverboj - Ŝafo: Mi 
volas!, Taŭro: Mi havas!, 
Ĝemeloj: Mi pensas! Kankro: 
Mi sentas! Leono: Mi estas! 
Virgo: Mi analizas! Pesilo: Mi 
amas! Skorpio: Mi kontrolas! 
Sagitario: Mi observas! 
Kaprikornio: Mi povas! Amforo: 
Mi scias! Fiŝoj: Mi kredas! 


Opinieto - lam gravulo 
malafable diris al Mario 
Quintana: “Mi tre ŝatis viajn 
versetojn”, al kio Quintana 
replikis: “Dankon pro via 
opinieto.” 


Skolopendro 
- Mafalda, la 
edzino de 
Erico 
Verissimo, 
kutimis regali 
Mario-n Quintana-n per tiom 
multe da ŝtrumpetoj, ke li 
plendis: “Ŝi ŝajne trovas, ke mi 
estas skolopendro.” 


Bestetvivoj - Formikoj povas 
vivi dum 5-7 jaroj. Tervermoj, 
inter 4 kaj 8 jaroj. Hejma 
blasto povas havi ĝis 20 mil 
idojn! 


Spermatozoidoj - En unu 
sekundo, la genera aparato de 
la viro produktas 1.400 
spermatozoidojn. 


Alvenjaroj - La hispanoj 
alvenis al Rio Grande do Sul 
en 1626; la bandejrantoj, en 
1636; la afrikanoj (kiel sklavoj), 
en 1725; la germanoj, em 
1824 kaj la italoj, en 1875. e 


He, Miguel, ĉu la asteroidoj 
Zamenhof kaj Esperanto 

estus eventuale danĝeraj al la 
Tero?... 


4~Onidire 


En tiu novliberala socio kiu 
spiras iun globokoloniantan 
kulturon konsumistan, la vera 
kulturo estas anstataŭita de la 
amuziĝo. Oni klopodas formi 
konsumantojn kaj ne 
civitanojn. Malpli da racio kaj 
pli da emocio. Kulturo estas 
ĉio kio humanigas nian spiriton 
kaj nian konsciencon. Nu 
bone, kiel la sistemo 
multobligos siajn profitojn se la 
homoj havos kritikan sencon 
kaj spiritualan rafinon? 

Frei Betto 


Mi adoras la homaron. Tio 
kion mi ne eltenas estas la 
homoj. 

Charles Schultz 


Mi ĉiam imagis, ke la paradizo 
estas speco de librovendejo. 
Jorge Luis Borges e 


dAMozaiko 


» Cesar Dorneles 


Mi legis raportaĵon, en la 
maja numero de la revuo 
Piaui, pri la degelo en 
Gronlando, en kiu vivas nur ĉ. 
60 mil homoj. Preskaŭ triono 
el ili loĝas en Nuuk (“La 
Duoninsulo” en la gronlanda 
lingvo), fondita komence de la 
18a jc de Hans Hegede, iu 
norveg-dana misiisto. Kurioze 
kiam li alvenis al la granda 
insulo, li eltrovis, ke ne ekzistis 
vorto por “pano” en la lingvo 
de la indiĝenoj ĝuste pro tio, 
ke ili ne sin nutris pere de ĝi. 
Sekve kiam Hegede pensis 
traduki en la gronlandan 
lingvon la “Patron Nian”, la plej 
konatan preĝon de la 
kristanismo, unu el la verso 
fariĝis tiel: “Nian fokon 


ĉiutagan donu al ni hodiaŭ”. 


Jen bela novaĵo por la gaŭĉa 
E-Movado: denove oni povos 
kalkuli je la realigo de nia 
Gaŭĉa Esperanto-Renkontiĝo. 
Ties 12a aranĝo estas 
programita al la 11a k 12a de 
novembro en aŭditorio de la 
Leĝofara Domo. Mi ĝojas pri la 
novaĵo ĉar fine nedubeble 
esperantrenkontiĝoj ĉiam 
havas grandan utilon por la 
Movado. Danke al ili oni povas 
arigi la homojn en kunfratiĝa 
kaj fruktodona okazo kaj eĉ 
stimuli tiujn kiuj eventuale jam 
de longa tempo ne 
partoprenas en iu ajn aktiveco 
rilata al E-o alproksimiĝi 
denove de la movada vivo, 
refortigante siajn ligojn kun ĝi. 
Miaopinie tute ne gravas la 
kvanto da homoj 
partoprenantaj. Nur 20, 30 40? 
Plej gravas ĝia realigo en si 
mem.e 

4Profilo 


Miguel Rocha Bento, 19-jara, 
studento pri Fiziko, E-isto ekde 
2015 kaj instruanto de baza 
kurso ĉe Gaŭĉa E-Asocio, 
estas la intervjuato de ĉi tiu 
eldono de GH 


Kia estas via nova sperto 
kiel E-instruanto? Ĝi estas 
ja defia, ĉar tute ne estas 
sufiĉe koni la lingvon por 
instrui ĝin: oni ankaŭ bezonas 
pripensi la plej bonajn 
manierojn klarigi la konceptojn 
al la gelernantoj, ade revidante 
studitaĵojn kaj sen tro paroli pri 
gramatikaĵoj. Ĝi estas 

ankaŭ rekompencanta simple 
pro tio, ke la ebleco kunhavigi 
mian ŝaton pri Esperanto kaj 
disvastigi la lingvon ege 
feliĉigas min. Estas inde diri, 
fine, ke temas pri mia unua 
sperto instruante ion ajn: ĝi 
estos utila kiam mi iĝos 
instruisto pri Fiziko (tio baldaŭ 
okazos, post la fino de mia 
licencia kurso ĉe la 
universitato). 

lu libro: La Lingva Defio (El 
ĥaoso al sana prudento), 
verkita de Claude Piron 

lu filmo: The Untouchables 
(La Netuŝebluloj) 

lu muzikaĵo: Ne estas eble 
por mi elekti nur unu 
muzikaĵon kiel la plej bonan! 
Sed hodiaŭ mi rekomendas la 
muzikaĵon "Atraso Verdade", 
farita de la muzikgrupo 
"Funkalister". 

lu TV-programero: Show do 
Milhao (Spektaklo de Il'Miliono) 
lu kantist(in)o aŭ bando: 
Camel 


—» 


lu aktor(in)o: Ricardo Darin 
lu verkist(in)o: Roberto de 
Andrade Martins, brazila 
historiisto kaj filozofo pri 
scienco 

lu talento kiun vi ŝatus havi: 
Bone ludi futbalon! 

lu famulo/historia figuro 
kiun vi admiras: Henri 
Poincare 

lu afero kiu dolĉigas la 
vivon: La maloftaj mallongaj 
vicoj ĉe la universitata 
restoracio 

Se vi havus pli da tempo: mi 
legus pli da libroj, ĉefe verkoj 
en Esperanto. 

lu revo: Estonte, altnivele 
traduki en Esperanton 
malnovajn kaj historie gravajn 
sciencajn eseojn, traktaĵojn 
kip. 

lu hobio: Ludi okarinon 

lu loko kiun vi dezirus koni: 
Butano, malgranda reĝlando 
en Himalajo 

lu donaco kiun plaĉas al vi 
gajni: Libroj 

Vi estas... juna idealisto! e 


41I1U 
poemo 


Ne estas paco 

sen amo 

Ne estas dormo 

sen sonĝoj 

pri amo - 

Ĉu freneza, ĉu malvarma 
obsedata pri anĝeloj 

aŭ maŝinoj, 

la fina deziro 

estas la amo. 


» Allan Ginsberg (1926-1997), 
usona poeto 


Ĝusta = precize konforma al 
regulo, leĝo, destiniteco, 

cirkonstancoj,al la intencata 
celo: “ĝusta metodo”, “ĝusta 


od 


frazo”, “ĝusta homo por io”... 


Korekta = rilata al 
korekt(ad)o: “korekta aktiveco 
(de ekzamenoj...), korekta 
domo (establejo, en kiu oni 
provas korekti k plibonigi 
junajn deliktulojn) (PIV) 


Imago = kapablo imagi: “la 
realo superas ofte la imagon”. 


Bildo = videbla aspekto de 
objekto, sceno, multfoje 
reproduktita per desegno, 
pentrado, skulptado, fotado, 
filmado ks: “li skulptis grandan 
lignan bildon”. 


Humoro = Kutima aŭ okaza 
stato de la temperamento aŭ 
de la psiko: “bona/melankolia 
humoro” 


Humuro = Originala 
sentomaniero k 
esprimprocedo (...) kiu 
prezentas la komikaĵojn kun 
seriozeco k la absurdaĵojn kun 
respekta soleneco. (PIV): “la 
humuro de Millĉr Fernandes”. 


Krokodili = paroli sian nacian 
lingvon en esperantista medio. 


Aligatori = paroli en la nacia 
lingvo de iu alia, estante en 
esperantista medio. 


Kajmani = paroli en nacia 
lingvo stranga ĉu por la 
parolanto ĉu por la 
aŭskultanto e 


